મનુષ્યને અન્ય પ્રાણી કે જીવથી જુદી પાડનારી કોઇ વસ્તુ હોય તો તે છે ધર્મ. સંસ્કૃતના એક સુભાષિતમાં કહેવાયું છે આહાર, નિદ્રા, ભય અને મૈથુન આ ચાર વસ્તુઓ પશુ તથા મનુષ્યમાં એક સમાન છે ધર્મ જ મનુષ્યની ખાસ વિશેષતા છે. ધર્મહીન મનુષ્ય તો પશુ જેવી છે. માનવ જીવન એટલા માટે દુર્લભ ગણાય છે કે જો મનુષ્ય ધારે તો ધાર્મિક જીવન જીવીને ભય અને આક્રમકતાની વૃત્તિથી સંપૂર્ણ છુટકારો મેળવી શકે છે. ધર્મ મનુષ્યને નિર્ભય તથા અહિંસક બનાવે છે. ધર્મિષ્ઠ વ્ય‌િક્ત તરફથી જીવ માત્ર ને અભય વચન મળે છે.